Liber nubeculatus
Liber nubeculatus, libellus pictographicus, commentariolus nubeculatus, vel commentariolus comice pictus, est medium graphicum quod fabulam imaginibus colloquiisque inter personas depictas ostendit. Nomen nubeculatus venit ex nubeculis, quae diverbium super personas colloquentes continent. Libri nubeculati sunt genus narrationis pictae. Series librorum nubeculatorum studiosis antiquitatis nota est Asterix, a Renato Goscinny scripta et Alberto Uderzo picta, quae bellum inter Romanos et Gallos comice tractat. Cuius aliquos libros Carolus Rubricastellanus in Latinum vertit. Anime Iaponica in forma libri nubeculati edita manga nominatur. Libri nubeculati longiores etiam "mythistoriae graphicae" dici possunt.